O le Soviet Union na faamalosia atunuu o le Baltic - Estonia, Latvia ma Lithuania, lea sa i totonu o le Soviet "sphere of influence" i lalo o le feagaiga a Molotov-Ribbentrop - e sainia " feagaiga o fesoasoani felagolagomaʻi " lea na aiaia ai le faatutuina o fitafita Soviet i nei atunuu. E leʻi umi ae siitia atu i inā vaega tāua o le ʻautau a le Soviet. Na musu Finilani e sainia se maliega faapena ma teena le tuu atu o se vaega o lona teritori i le Soviet Union. Na osofaʻia e le Soviet Union Finilani iā Novema 1939, ma na faateʻa ai le Soviet Union mai le Liga o Atunuu. E ui lava i le toʻatele o tagata na sili atu i lo i latou, ae sa itiiti lava le taulau manuia o le ʻautau a le Soviet, ma o le taua i le va o Finilani ma Soviet
na faaiʻuina i le masina o Mati 1940 e ala i ni faatagaga itiiti a Finilani.